stanford-oval/wikipedia huggingface dataset:
ชินสุเวท เจตน์จำรัส
ประวัติ

ชินสุเวท เกิดเมื่อวันที่ 18 ตุลาคม พ.ศ. 2522 เกิดที่โรงพยาบาลเซนต์หลุยส์ กรุงเทพมหานคร  สำเร็จการศึกษาในระดับปริญญาตรีสาขาบริหารธุรกิจ คณะพาณิชยศาสตร์ และการบัญชี มหาวิทยาลัยธรรมศาสตร์ มีน้องชาย 1 คน เกิดที่กรุงเทพมหานคร
ชินสุเวท เริ่มเข้าสู่วงการบันเทิงจากการเป็นนักกีฬาทีมชาติไทยโอลิมปิกและซีเกมส์จุดเริ่มต้นสู่การเป็นนายแบบ ดีเจ และ นักแสดงเขาได้มีผลงานถ่ายแบบโฆษณามิวสิกวิดีโอต่างๆ ได้รับโอกาสเป็นนักแสดงในช่อง 3 ค่ายยูม่า โดยผู้จัดละคร ยุวดี ไทยหิรัญ และเป็นที่รู้จักในบทบาท "เม่น" จากละครเรื่อง ไอ้ม้าเหล็ก ในปี พ.ศ. 2545 จากนั้นเริ่มมีผลงานมาเรื่อยๆ ทำให้เป็นนักแสดงที่มีคุณภาพของช่อง 3 และเป็นพระเอกละครเย็นเรื่องแรกละคร นางฟ้าไซเบอร์ แสดงคู่กับ น้ำฝน กุลณัฐ กุลปรียาวัฒน์ จากนั้นพลิกบทร้ายละครเรื่อง เจ้าสาวบ้านไร่ แสดงคู่กับ เจี๊ยบ วีรดา สุทธิชื่น ปัจจุบันเป็นดีเจ และนักแสดงอิสระ
ชีวิตส่วนตัว

ชิน ชินสุเวท เคยเป็นเพื่อนกับ ตุ๊กตา อุบลวรรณ บุญรอด เมื่อ 20 ปี และในปัจจุบัน ชิน ชินสุเวท ได้คบหาดูใจกับ ตุ๊กตา อุบลวรรณ บุญรอด เป็นเวลานาน 12 ปี และตัดสินใจใช้ชีวิตคู่แต่งงาน
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2545 | ไอ้ม้าเหล็ก | สมบัติ (เม่น) |
| 2546 | รักสุดฟ้า ล่าสุดโลก | ธวัช เจตน์จำรัส |
| 2547 | สมปองน้องสมชาย | กันต์ธร นครพรหม |
| 2547 | ผู้ชายมือสอง | เมษ |
| 2548 | โค่นมังกร | เก๋า |
| 2548 | หนึ่งในทรวง | พินิจ พนัสพงษ์ (ต้น / นิจ) |
| 2548 | นางฟ้าไซเบอร์ | รณภพ |
| 2549 | สายลับ สายสะดือ | วรเทพ (รับเชิญ) |
| 2549 | เจ้าสาวบ้านไร่ | ทินมัย |
ผลงานมิวสิกวิดีโอ

(2548) เพลงน้ำเต็มแก้ว ศิลปิน ดา ธนิดา ธรรมวิมล (ดา เอ็นโดรฟิน)
ช้างเผือก เกียรติทรงฤทธิ์

| ช้างเผือก เกียรติทรงฤทธิ์ |
| --- | --- |
เกิด: สมชาย รอบแคว้น 13 ตุลาคม พ.ศ. 2509 (57 ปี)
ช้างเผือก เกียรติทรงฤทธิ์ อดีตนักมวยไทยและนักมวยคิกบ็อกซิ่งและเค-วันชาวไทย เป็นนักมวยถนัดซ้าย  มีชื่อจริงว่า สมชาย รอบแคว้น เกิดเมื่อวันที่ 13 ตุลาคม พ.ศ. 2509 ที่อำเภอประโคนชัย จังหวัดบุรีรัมย์
ช้างเผือกฝึกมวยตั้งแต่เด็กกับพ่อ และขึ้นชกครั้งแรกเมื่ออายุได้ 14 ปี หลังจากเข้าอยู่กับค่ายเกียรติทรงฤทธิ์ในกรุงเทพมหานคร โดยเริ่มจากรุ่นเล็กน้ำหนักไม่เกิน 108 ปอนด์ หรือไลท์ฟลายเวท ที่เวทีราชดำเนิน
ต่อมาเมื่อเขยิบขึ้นสู่รุ่นใหญ่ นักมวยรุ่นใหญ่ไม่ได้รับความนิยมในประเทศไทย ช้างเผือกจึงผันตัวเองเดินทางไปชกยังต่างประเทศ  โดยถือว่าเป็นนักมวยไทยคนแรกที่ได้ขึ้นชกในรูปแบบเค-วัน ที่ในหลายประเทศ เช่น ลาสเวกัส, ญี่ปุ่น, ออสเตรเลีย, เนเธอร์แลนด์ โดยได้ชกกับนักมวยเค-วัน หรือคิกบ็อกซิ่งที่มีชื่อเสียงหลายคน เช่น ร็อบ กามัน, ปีเตอร์ สมิธ, แบรนโก คิเคติก, ไทอิ คิน, แอนดี ฮัก, เออร์เนสโต ฮูสต์, ริก รูฟัส โดยเฉพาะอย่างยิ่งกับการชกกับรูฟัส ซึ่งขณะนั้นเป็นนักมวยคิกบ็อกซิ่งที่ไม่เคยแพ้ใคร ที่ประเทศญี่ปุ่น ช้างเผือกถูกหมัดของรูฟัสกรามหักตั้งแต่ยกแรก แต่ยังอดทนสู้มาจนถึงยกที่ 4 ก็ชนะน็อกไปได้ด้วยการเตะเจาะยางที่ข้อเท้ารูฟัส ซึ่งครั้งนี้ได้สร้างชื่อเสียงให้กับช้างเผือกเป็นที่เลื่องลือไปทั่ว
นอกจากนี้แล้ว เมื่อครั้งเข้ารับการเกณฑ์ทหาร ช้างเผือกยังเคยเข้าแข่งขันมวยสากลสมัครเล่นของการแข่งขันกีฬาภายในกองทัพบกด้วย ในรุ่นมิดเดิลเวท (160 ปอนด์) ได้รับเสื้อสามารถ เมื่อปี พ.ศ. 2533 สังกัดกองทัพภาคที่ 2 (ทภ.๒)
ชีวิตครอบครัว ช้างเผือกมีบุตรชาย 2 คน หลังแขวนนวมแล้วได้ทำงานเป็นเทรนเนอร์มวยไทยที่พัทยา หลานชายคนหนึ่งของช้างเผือก คือ ก้องศักด์ ศิษย์บุญมี หรือ ก้องศักดิ์ พี.เค.แสนชัยมวยไทยยิม ก็เป็นนักมวยไทยในยุคปัจจุบัน และยังมีนักมวยที่ใช้ชื่อคล้ายคลึงกัน คือ ช้างเผือกเล็ก เกียรติทรงฤทธิ์และช้างศึก เกียรติทรงฤทธิ์ ที่ชกอยู่ในยุคปัจจุบัน อีกทั้งช้างเผือกยังเป็นต้นแบบของฉ่ำอุรา  ตัวละครนักมวยไทยในการ์ตูนญี่ปุ่นเรื่อง ถึงจะเห่ยแต่ก็สู้นะเฟ้ย โดยฮะโมะริ ทะกะชิ
แหล่งข้อมูลอื่น

K-1 Sport.de profile
"Changpuek Kiatsongrit - Facebook". www.facebook.com. สืบค้นเมื่อ 2011-06-06.
ตำบลธาตุ (อำเภอเชียงคาน)

| ตำบลธาตุ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon That
ประเทศ: ไทย
จังหวัด: เลย
อำเภอ: เชียงคาน
พื้นที่
 • ทั้งหมด: 160.50 ตร.กม. (61.97 ตร.ไมล์)
ประชากร (2561)
 • ทั้งหมด: 9,843 คน
 • ความหนาแน่น: 61.32 คน/ตร.กม. (158.8 คน/ตร.ไมล์)
รหัสไปรษณีย์ : 42110
รหัสภูมิศาสตร์: 420302
 ส่วนหนึ่งของสารานุกรมประเทศไทย
| เทศบาลตำบลธาตุ |
| --- | --- |
เทศบาลตำบล
ทต.ธาตุที่ตั้งสำนักงานเทศบาลตำบลธาตุ
พิกัด: 17°42′22″N 101°43′10″E﻿ / ﻿17.70611°N 101.71944°E﻿ / 17.70611; 101.71944
ประเทศ:  ไทย
จังหวัด: เลย
อำเภอ: เชียงคาน
การปกครอง
 • นายกเทศมนตรี: นายสิทธิชัย  บังใบ
พื้นที่
 • ทั้งหมด: 160.50 ตร.กม. (61.97 ตร.ไมล์)
ประชากร (2566 (ข้อมูลจาก งานทะเบียนราษฎร์ ท้องถิ่นเทศบาลตำบลธาตุ  ณ เดือน กุมภาพันธ์ 2566))
 • ทั้งหมด: ชาย 4,794 คน  หญิง 4,874 คน รวม 9,668 คน คน
 • ความหนาแน่น: 61.32 คน/ตร.กม. (158.8 คน/ตร.ไมล์)
รหัส อปท.: 05420303
ที่อยู่ สำนักงาน: เลขที่ 1  บ้านธาตุ หมู่ที่ 16 ถนนเลย-เชียงคาน ตำบลธาตุ อำเภอเชียงคาน จังหวัดเลย 42110
 ส่วนหนึ่งของสารานุกรมประเทศไทย
ธาตุ เป็นตำบลหนึ่งของอำเภอเชียงคาน จังหวัดเลย ท้องที่ทั้งตำบลอยู่ในเขตเทศบาลตำบลธาตุซึ่งเดิมมีฐานะเป็นสภาตำบลตั้งแต่ พ.ศ. 2516 และมีฐานะเป็นองค์การบริหารส่วนตำบลตั้งแต่ พ.ศ. 2539 จากนั้นได้รับการจัดตั้งเป็นเทศบาลตำบลเมื่อวันที่ 16 กรกฎาคม พ.ศ. 2551
ชาญ เย็นแข

| ชาญ เย็นแข |
| --- | --- |
ชาญ เย็นแข
สารนิเทศภูมิหลัง
เกิด: 10 กันยายน พ.ศ. 2469 ชาญ เย็นแข ย่านเสาชิงช้า จังหวัดพระนคร ประเทศสยาม
เสียชีวิต: 5 ตุลาคม พ.ศ. 2531 (62 ปี) พัทยา จังหวัดชลบุรี ประเทศไทย
คู่สมรส: สุพรรณี สิงหราชา สมศรี เย็นแข (จนกระทั่งเสียชีวิต)
บุตร: 1 คน
อาชีพ: นักร้อง นักพากย์ภาพยนตร์
ปีที่แสดง: พ.ศ. 2492 - 2531
ชาญ เย็นแข (10 กันยายน พ.ศ. 2469 -  5 ตุลาคม พ.ศ. 2531) เป็นนักร้องเพลงลูกทุ่ง ที่มีชื่อเสียงจากเพลง "ค่าน้ำนม"จากการประพันธ์ของไพบูลย์ บุตรขัน
ประวัติ

ชาญ เย็นแข เกิดที่กรุงเทพมหานคร ที่ย่านเสาชิงช้า จบชั้นมัธยมศึกษาจากโรงเรียนวัดบวรนิเวศ แล้วเริ่มเป็นนักร้องประกวดตามงานวัดในสมัยสงครามโลกครั้งที่สอง ใช้ชื่อว่า "เอี่ยวพญา"  โดยเพลงที่ประกวดงานวัดครั้งแรกในชีวิตของเขาเกิดขึ้นในปีพ.ศ. 2484 โดยร้องเพลง กลางสายลม  ขณะมีอายุเพียง 16 ปี ที่วัดจอมสุดาราม (วัดไพรงาม)  สถานีรถไฟสามเสน ซึ่งผลการประกวดออกมาว่า เขาได้รางวัลที่ 3    ส่วนเพลงแรกที่สามารถชนะเลิศการประกวดคือเพลง รำพันรัก เมื่อปี พ.ศ. 2488 โดยเป็นการร้องที่งานภูเขาทอง วัดสระเกศวรวิหาร หลังสงครามจึงได้มาฝากตัวเป็นลูกศิษย์ของครูสง่า อารัมภีร
ในปี พ.ศ. 2492 ชาญ เย็นแข ได้ติดตามสง่า อารัมภีร ไปที่ห้องบันทึกเสียงซึ่งจะมีการบันทึกเสียงเพลง "ค่าน้ำนม" ของครูไพบูลย์ บุตรขัน แต่ปรากฏว่าบุญช่วย หิรัญสุนทร ซึ่งจะเป็นผู้ร้องเพลงนี้ไม่มา ครูสง่าจึงเสนอให้ชาญ ร้องเพลงนี้บันทึกเสียงแทน ปรากฏว่าเมื่อสถานีวิทยุนำเพลงนี้มาออกอากาศ ก็เป็นที่นิยม และทำให้ชาญ เย็นแข เป็นที่รู้จักมาตั้งแต่นั้น
ชาญ เย็นแข ร้องเพลงที่มีชื่อเสียงอีก เช่น ชายสามโบสถ์, สามหัวใจ, กลิ่นโคลนสาบควาย, บัวลืมสระ, ตารางดวงใจ ฯลฯ และยังเคยเป็นนักพากย์ภาพยนตร์ และนักจัดรายการวิทยุ
การเสียชีวิต

ชาญ เย็นแข สมรสกับคุณสุพรรณี สิงหราชา เมื่อปี พ.ศ. 2494 มีบุตรสาว 1 คน เสียชีวิตด้วยโรคหัวใจเมื่อวันที่ 5 ตุลาคม พ.ศ. 2531  ขณะกำลังจะร้องเพลงที่ร้านอาหารของวงจันทร์ ไพโรจน์ ที่อำเภอบางละมุง จังหวัดชลบุรี พระราชทานเพลิงศพเมื่อวันที่ 29 พฤศจิกายน พ.ศ. 2531
ทศางค์ (แก้ความกำกวม)

ทศางค์ อาจหมายถึง
ทศางค์ การถวายในทางศาสนายูดาห์และศาสนาคริสต์
ทศางค์ มาตราวัดนํ้าฝนเท่ากับ 10 สตางค์ และ 0.1 นิ้ว
ตำบลเวียง

ตำบลเวียง หมายถึงตำบลอันเป็นที่ตั้งของเวียง หรือเมืองในสมัยก่อนเชียงแสน จนถึงล้านนา มีหลายเวียง ได้แก่
จังหวัดเชียงราย
ตำบลเวียง อำเภอเมืองเชียงราย
ตำบลเวียง อำเภอเชียงของ
ตำบลเวียง อำเภอเชียงแสน
ตำบลเวียง อำเภอเทิง
ตำบลเวียง อำเภอเวียงป่าเป้า
จังหวัดเชียงใหม่
ตำบลเวียง อำเภอฝาง
ตำบลเวียง อำเภอพร้าว
จังหวัดพะเยา
ตำบลเวียง อำเภอเมืองพะเยา
ตำบลเวียง อำเภอเชียงคำ
จังหวัดสุราษฎร์ธานี
ตำบลเวียง อำเภอไชยา
ดูเพิ่ม

เวียง
เทศบาลตำบลเวียง
องค์การบริหารส่วนตำบลเวียง
ดิลซอด มาห์มูดอฟ

| ดิลซอด มาห์มูดอฟ |
| --- | --- |
เกิด: 30 พฤศจิกายน พ.ศ. 2525
| เหรียญรางวัล> มวยสากลสมัครเล่น.ตัวแทนของ   อุซเบกิสถาน .มวยสากลสมัครเล่นชิงแชมป์โลก |
| --- | --- | --- |
|  |  เมียนยาง 2548  | ไลท์เวลเตอร์เวท |
เอเชียนเกมส์
|  |  ปูซาน 2525  | ไลท์เวท |
|  |  โดฮา 2549  | ไลท์เวลเตอร์เวท |
มวยสากลสมัครเล่นชิงแชมป์เอเชีย
|  |  ปรินเซซา 2547  | ไลท์เวลเตอร์เวท |
ดิลชอด มาห์มูดอฟ (Dilshod Mahmudov; Дильшод Махмудов) เกิดเมื่อ 30 พฤศจิกายน พ.ศ. 2525 เป็นนักมวยสากลสมัครเล่นชาวอุซเบกิสถาน ในการชกมวยสากลสมัครเล่น เขาได้เหรียญเงินในการแข่งขันมวยสากลสมัครเล่นชิงแชมป์โลก พ.ศ. 2548 เขาเข้าร่วมแข่งขันกีฬาโอลิมปิก พ.ศ. 2547 แต่ไม่ได้เหรียญรางวัล ส่วนในการแข่งขันกีฬาเอเชียนเกมส์ เขาได้เหรียญเงินใน พ.ศ. 2545 ที่ ปูซาน และได้เหรียญทองแดงเมื่อ พ.ศ. 2549 ที่ โดฮา
มะห์มูดอฟได้ขึ้นชกมวยสากลอาชีพที่ออสเตรเลีย โดยขึ้นชกครั้งแรกเมื่อ 6 พฤศจิกายน พ.ศ. 2552 ชนะน็อค ยอดมงคล สิงห์มานะศักดิ์ ยก 4 และเคยชกชนะน็อค สถาพร สิงห์วังชา ยกแรก แต่มาห์มูดอฟขึ้นชกมวยสากลอาชีพเพียง 4 ครั้ง ก็แขวนนวมไปโดยไม่เคยชิงแชมป์ใดๆ
ตุ๊กตาหมีถักไหมพรม

ตุ๊กตาหมีถักไหมพรม หรือ อะมิกุรุมิ (จากคำญี่ปุ่นว่า (ญี่ปุ่น: 編む; โรมาจิ: amu; ทับศัพท์: ถัก) และ (ญี่ปุ่น: 縫い包み; โรมาจิ: nuigurumi; ทับศัพท์: ของเล่นยัดไส้ข้างใน) เป็นตุ๊กตาหมี ที่ถักด้วยโครเช และใช้ไหมพรมแบบพิเศษ ที่ทำให้ขนฟู มีเอกลักษณ์ด้วยการที่ไม่เหมือนตุ๊กตาหมีถักไหมพรม แบบทั่วไป นอกจากถักเป็นตุ๊กตาหมีถักไหมพรมแล้วยังสามารถถักเป็นรูปแบบต่าง ๆ ได้อีก เช่น ตุ๊กตาถักพวงกุญแจ ตุ๊กตาถักไหมพรมรับปริญญา เป็นต้น
แหล่งข้อมูลอื่น

รูปภาพเกี่ยวกับตุ๊กตาหมีถักไหมพรม ที่ฟลิคเกอร์
ดาวอาร์136เอ1

| --- | --- |
 ภาพของดาววอลฟ์–ราแย R136a1 (ดาวที่สว่างสุดที่อยุ่ตรงกลางของภาพ) Credit: กล้องโทรทรรศน์ขนาดใหญ่ (Very Large Telescope) หอดูดาวยุโรปตอนใต้ (ESO)
ข้อมูลสังเกตการณ์  ต้นยุคอ้างอิง J2000.0      วิษุวัต J2000.0
กลุ่มดาว: กลุ่มดาวปลากระโทงแทง

ไรต์แอสเซนชัน: 5h 38m 42.43s
เดคลิเนชัน: −69° 06′ 02.2″
ความส่องสว่างปรากฏ (V): 12.77
คุณสมบัติ
ชนิดสเปกตรัม: WN5h
ดัชนีสี B-V: +0.01
มาตรดาราศาสตร์
ระยะทาง: 165,000 ly
รายละเอียด

มวล: 196+80 −35 M☉
รัศมี: 35.4+4.0 −3.6 R☉
กำลังส่องสว่าง: ≈ (4.6)×106 L☉
อุณหภูมิ: 53,000 ± 3,000 K
อายุ: 1.14 ล้าน ปี

ชื่ออื่น
 BAT99 108, RMC 136a1, [HSH95] 3, [WO84] 1b, Cl* NGC 2070 MH 498, [CHH92] 1, [P93] 954. 
ฐานข้อมูลอ้างอิงอื่น
SIMBAD: data
ดาวอาร์136เอ1 (R136a1) เป็นดาววอลฟ์–ราแย ที่มวลมากที่สุดเท่าที่ทราบ มันมีมวลราวๆ 196 เท่าของมวลดวงอาทิตย์ และเป็นหนึ่งในดาวฤกษ์ที่สว่างที่สุดเท่าที่พวกเราค้นพบ ซึ่งมันความสว่างประมาณ 4,700,000 เท่า ของความสว่างของดวงอาทิตย์
ดูเพิ่ม

กระจุกดาว R136
เนบิวลาบึ้ง
ดาววอลฟ์–ราแย
ตุ๊กตากระดาษ

ตุ๊กตากระดาษ   คือรูปร่างของคนที่ถูกตัดและทำมาจากกระดาษ   โดยจะมีชิ้นส่วนของเสื้อผ้าแยกออกมาต่างหาก ซึ่งสามารถนำไปวางติดลงบนตัวตุ๊กตาได้ด้วยการสอดหรือพับมุมกระดาษ
เมื่อ 200 ปีที่แล้วตุ๊กตากระดาษถือว่าเป็นของเล่นที่ราคาไม่แพงนัก   แต่ในปัจจุบันศิลปินหลายๆคนถือว่าตุ๊กตากระดาษเป็นศิลปะและเป็นของสะสม
ตุ๊กตากระดาษถูกนำมาใช้ในการโฆษณา  เห็นได้จากในนิตยสาร และหนังสือพิมพ์  ซึ่งในเวลาถัดมา ตุ๊กตากระดาษได้เป็นของสะสมอันล้ำค่าของนักสะสมหลายๆคน  ยิ่งตุ๊กตากระดาษโบราณที่มีจำนวนจำกัดแล้ว  ยังทำให้ในปัจจุบันมีการผลิตตุ๊กตากระดาษออกมาเรื่อยๆ
มีของเล่นบางอย่างที่มีที่มาในการผลิตมาจากตุ๊กตากระดาษ เช่นแผ่นพลาสติกตัวต่อ หรือตุ๊กตาที่สามารถเปลี่ยนเสื้อผ้าได้
ตุ๊กตากระดาษเป็นที่นิยมในหมู่เด็กๆ เพราะมีสีสันสวยงาม ไม่เป็นอันตราย และยังสามารถสวมหรือถอดเสื้อผ้าได้เหมือนกับตุ๊กตาอื่นๆทั่วไปได้
แหล่งข้อมูลอื่น

The Original Paper Doll Artists Guild
จักรพรรดิเทียนฉี่

พระจักรพรรดิเทียนฉี่ (23 ธันวาคม ค.ศ. 1605 – 30 กันยายน ค.ศ. 1627) ประสูติเมื่อวันที่ 23 ธันวาคม ค.ศ. 1605 (พ.ศ. 2118) เป็นพระราชโอรสในจักรพรรดิไท่ชาง เมื่อพระราชบิดาสวรรคตลงในปี ค.ศ. 1620 (พ.ศ. 2163) องค์ชายจูหยูเจียวที่เป็นรัชทายาท ชันษา 15 พรรษาจึงขึ้นครองราชย์เป็น จักรพรรดิเทียนฉี่ ตลอด 7 ปีในรัชกาลมีกบฏเกิดขึ้นหลายครั้ง
พระราชประวัติ

จักรพรรดิเทียนฉี่ หรือ พระเจ้าซีจง มีพระนามเดิมว่า องค์ชายจูโหยวเซี่ยว (朱由校) มีแม่นมที่ทรงพึ่งพาอาศัยคือนางเค่อซื่อ นางเคอซื่อได้ผูกสัมพัน ตุ้ยสือ(คู่สามีภรรยาที่เป็นขันที่กับนางสนม)กับขันทีนามว่าเว่ยจงเสียน เมื่อพระเจ้าหมิงกวงจง ขึ้นครองราชย์ ได้สถาปนาองค์ชายจูโหยวเซี่ยวเป็นเจ้าชายรัชทายาท เมื่อพระเจ้าหมิงกวงจงสวรรคต เจ้าชายจูโหยวเซี่ยวจึงขึ้นครองราชย์มีพระนามว่าจักรพรรดิหมิงซีจง (明熹宗) หรือมักถูกเรียกว่า จักรพรรดิเทียนฉี่ (天啟帝) หลังขึ้นครองราชย์นางเค่อซื่อก็รุ่งเรืองตามไปด้วย ส่วนขันทีเว่ยจงเสียนก็กลายเป็นขันทีคนสนิทจักรพรรดิและเป็นผู้กุมอำนาจการทหารและการปกครอง เนื่องจากพระเจ้าซีจงมักหมกมุ่นอยู่กับงานช่างไม้ ในทุกๆวันเขาลงมือสร้างสิ่งปลูกสร้างเองเป็นงานอดิเรก สร้างเสร็จแล้วทิ้งและสร้างใหม่ ขันทีเว่ยจงเสียนจึงมีอำนาจสูงสุดควบคุมขุนนางทั้งในและนอกราชสำนักอย่างเบ็ดเสร็จ นำมาสู่ความเสื่อมอย่างสูงสุดของราชวงศ์หมิง
เสด็จสวรรคต

จักรพรรดิเทียนฉี่สวรรคตในปี ค.ศ. 1627 (พ.ศ. 2170) ขณะพระชนม์เพียง 22 พรรษา องค์ชายจูหยูเจี้ยน พระราชอนุชาจึงขึ้นครองราชย์เป็นจักรพรรดิฉงเจิน โดยในรัชกาลของจักรพรรดิฉงเจินนี้ ราชวงศ์หมิงต้องล่มสลายลงเพราะพ่ายแพ้แก่กองทัพแมนจู และองค์จักรพรรดิทรงทำอัตวินิบาตกรรม (ปลงพระชนม์เอง) เมื่อ ค.ศ. 1644 (พ.ศ. 2187) ขณะพระชนม์เพียง 33 พรรษา
พระบรมวงศานุวงศ์

พระราชบิดา: จักรพรรดิไท่ชาง
พระราชมารดา: จักรพรรดินีเซี่ยวเหอ พระพันปีหลวง จากสกุลหวัง (王)
พระอัครมเหสี
จักรพรรดินีเซี่ยวอายเจ๋อ จากสกุลจาง (张)
พระมเหสี (皇贵妃)
พระมเหสีฮุ่ย (慧皇贵妃) จากสกุลฟ่าน (范)
พระมเหสีหรง (容皇贵妃) จากสกุลเริ่น (任)
พระอัครชายา (妃)
พระอัครชายาอวี้ (裕妃) จากสกุลจาง (张) ภายหลังถูกถอดพระอิสริยยศ
พระอัครชายาเหลียง (良妃) จากสกุลหวัง (王)
พระอัครชายาเฉิง (成妃) จากสกุลหลี่ (李)
พระอัครชายาฉุน (純妃) จากสกุลต้วน (段)
พระสนมขั้นกุ้ยเหริน (贵人)
พระสนมเฝิง (馮贵人)
พระสนมหู (胡貴人)
พระราชโอรส
| ลำดับ | พระนาม | ประสูติ | สิ้นพระชนม์ | พระมารดา |
| --- | --- | --- | --- | --- |
| 1 | องค์ชายหุยฉง (จู ซื่อหราน)  懷沖 | 4 พฤศจิกายน 1623 | 4 พฤศจิกายน 1623 | จักรพรรดินีเซี่ยวอายเจ๋อ สกุลจาง |
| 2 | องค์ชายต้าวหุย (จู ซื่ออวี้)  悼懷 | 1623 | 1624 | พระมเหสีฮุ่ย สกุลฟ่าน |
| 3 | องค์ชายเซี่ยนหุย (จู ซื่อจ่ง)  獻懷 | 31 ตุลาคม 1625 | 30 พฤษภาคม 1626 | พระมเหสีหรง สกุลเริ่น |
พระราชธิดา
| ลำดับ | พระนาม | ประสูติ | สิ้นพระชนม์ | พระมารดา |
| --- | --- | --- | --- | --- |
| 1 | องค์หญิงหย่งหนิง (จู ซูเอ๋อ)  永寧 | 1622 | 1624 | พระมเหสีฮุ่ย สกุลฟ่าน |
| 2 | องค์หญิงหุยหนิง (จู ซูมั๋ว)  懷寧 | 1624 | 1624 | พระอัครชายาเฉิง สกุลหลี่ |
| 3 | องค์หญิง (ไม่มีพระนาม)   | ไม่ปรากฏ | ไม่ปรากฏ | ไม่ปรากฏ |
บรรณานุกรม

ประวัติศาสตร์จีนฉบับย่อ, เว่ยจงเสียนรวบอำนาจไว้ในมือแต่เพียงผู้เดียว, สำนักพิมพ์มติชน, 2556, หลีเฉวียน ผู้เขียน, เขมณัฏฐ์ ทรัพย์เกษมชัย ผู้แปล
| ก่อนหน้า |  | จักรพรรดิเทียนฉี่ |  | ถัดไป |
| --- | --- | --- | --- | --- |
| จักรพรรดิไท่ชาง‎ |  | จักรพรรดิจีน  (พ.ศ. 2163 – พ.ศ. 2170) |  | จักรพรรดิฉงเจิน |
| ด ค กฮ่องเต้แห่งราชวงศ์หมิง |
| --- | --- | --- |
| หมิง |  หงอู่  เจี้ยนเหวิน  หย่งเล่อ  หงซี  เซฺวียนเต๋อ  อิงจง  จิ่งไท่  อิงจง (ครั้งที่ 2)  เซี่ยนจง  หงจื้อ  เจิ้งเต๋อ  เจียจิ้ง  หลงชิ่ง  ว่านลี่  ไท่ชาง  เทียนฉี  ฉงเจิน  | 明 |
| หมิงใต้ |  หงกวง  หลงอู่  เกิงหยิน  เฉาอู่  หย่งลี่  ตงอู่  ติงอู่  | 明 |
เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน
ถ้วยชาที่มีชื่อศักราชของจักรพรรดิเทียนฉี่ ปัจจุบันอยู่ในพิพิธภัณฑ์แห่งหนึ่งในโตเกียว
ทัตสึยะ โทมิซาวะ

| ทัตสึยะ โทมิซาวะ |
| --- | --- |
冨沢 竜也
เกิด:  (1988-02-23) 23 กุมภาพันธ์ ค.ศ. 1988 (36 ปี) โตเกียว ประเทศญี่ปุ่น
อาชีพ: นักพากย์, นักแสดง
ปีปฏิบัติงาน: ค.ศ. 2012 – ปัจจุบัน
องค์การ: มูฟม็อง
ส่วนสูง: 169 ซม.
ทัตสึยะ โทมิซาวะ (ญี่ปุ่น: 冨沢 竜也; โรมาจิ: Tomizawa Tatsuya, เกิด 23 กุมภาพันธ์ 1988) เป็นนักพากย์ นักแสดง และ ดีเจรายการวิทยุ ชาวญี่ปุ่น เกิดที่โตเกียว ส่วนสูง 169 ซม. สังกัดค่ายมูฟม็อง
ชาญชัย กายสิทธิ์

| ชาญชัย กายสิทธิ์ |
| --- | --- |

เกิด: 4 สิงหาคม พ.ศ. 2517 (50 ปี)
ชื่ออื่น: โก้
การศึกษา: คณะนิติศาสตร์ จุฬาลงกรณ์มหาวิทยาลัย
อาชีพ: ผู้ประกาศข่าว, พิธีกร
ชาญชัย กายสิทธิ์ (ชื่อเล่น : โก้) เป็นอดีตผู้ประกาศข่าวและผู้ดำเนินรายการชาวไทย
การศึกษา

ชาญชัย กายสิทธิ์ เกิดเมื่อวันที่ 4 สิงหาคม พ.ศ. 2517 ที่ตำบลบางพระ อำเภอเมืองตราด จังหวัดตราด จบการศึกษาชั้นมัธยมศึกษาที่โรงเรียนสุรศักดิ์มนตรี สำเร็จการศึกษาระดับปริญญาตรี จากคณะนิติศาสตร์ จุฬาลงกรณ์มหาวิทยาลัย (รุ่น 35) ในปี พ.ศ. 2551 ชาญชัย ได้เข้าศึกษาระดับปริญญาโท นิเทศศาสตร์จากมหาวิทยาลัยรังสิต ด้วยทุนของมหาวิทยาลัย
การทำงาน

ผู้ประกาศข่าว
ช่อง 3 เอชดี (พ.ศ. 2540 – 30 เมษายน พ.ศ. 2557)
พีพีทีวี (พ.ค. 2557 – กรกฎาคม พ.ศ. 2562)
อมรินทร์ทีวี (สิงหาคม พ.ศ. 2562 – 2563)
เจเคเอ็น 18 (8 มีนาคม พ.ศ. 2564 – 15 กันยายน พ.ศ. 2566)
ททบ.5 เอชดี (3 มิถุนายน 2567 - ปัจจุบัน)
การทำงาน > อดีต

ผู้ประกาศข่าวช่อง 3 เอชดี
ผู้ประกาศข่าวในพระราชสำนัก
ผู้ดำเนินรายการข่าววันใหม่ คู่กับ ปิยณี เทียมอัมพร
ผู้ดำเนินรายการข่าววันใหม่ ช่วง ตระเวนข่าว
ผู้ประกาศข่าวรายการเข้มข่าวค่ำ คู่กับ ปรินดา คุ้มธรรมพินิจ ช่องพีพีทีวี
ผู้ประกาศข่าวรายการโชว์ข่าวเช้านี้ คู่กับ ปราย ธนาอัมพุช,ตรีชฎา โชคธนาเสริมสกุล,พิชาพัฒน์ รัตนกุล เสรีเริงฤทธิ์ ช่องพีพีทีวี
ผู้ประกาศข่าวรายการข่าวเย็นอมรินทร์ คู่กับ ธนญญ์นภสสร์ น้อยเวียง,กิตติกรณ์ ศิลปดนตรี ช่อง อมรินทร์ทีวี
ผู้ประกาศข่าวบันเทิงรายการ APOP TODAY คู่กับ มาศปรียา สุวรรณธารารัตน์ และ ณัชพล รัตนมงคล ช่อง อมรินทร์ทีวี
รายการ OHLALA PRIME SHOW โดย เชฟบุญธรรม ภาคโพธิ์ คู่กับ กชามาศ วงศาวัฒนากุล ช่อง ททบ.5 เอชดี
รายการ เกาะติดข่าวค่ำ คู่กับ ณัฏฐ์ บุณยสิริยานนท์ ช่องเจเคเอ็น 18
ผู้ประกาศข่าวรายการ ตีข่าวเล่าใหญ่ ร่วมกับ สุชาทิพ จิรายุนนท์,พิชชาพัทธ อาจพงษา,ณัฏฐ์ บุณยสิริยานนท์,รัชชพล เหล่าวานิช,กนกนวล จรัสกุณโฮง ทางช่องเจเคเอ็น 18
รายการ ข่าวร้อนรายวัน ร่วมกับ สุชาทิพ จิรายุนนท์ ทางช่องเจเคเอ็น 18 ทุกวันจันทร์ - วันศุกร์ เวลา 13:00 - 13:50 น.
รายการ ข่าวเช้า JKN18 ร่วมกับ กนกนวล จรัสกุณโฮง ทางช่องเจเคเอ็น 18 วันจันทร์ - วันศุกร์ เวลา 06:30 - 07:45 น.
รายการ ตีข่าวเล่าใหญ่ ร่วมกับ นภัส ธีรดิษฐากุล ทางช่องเจเคเอ็น 18 วันอาทิตย์ เวลา 16:50 - 18:15 น.
รายการ เต็มข่าวเต็มคำ ทุกวันจันทร์ - วันศุกร์ เวลา 00:00 - 00:25 น.
ตุ๊กตารัก

| ตุ๊กตารัก |
| --- | --- |
ロマンスドール
กำกับ: ยูกิ ทานาดะ
บทภาพยนตร์: ยูกิ ทานาดะ
อำนวยการสร้าง:   โยชิฮิโระ นากาตะ  ยาซูชิ มินาโตยะ  คานาโกะ โยเนยามะ 
นักแสดงนำ: อิซเซ ทากาฮาชิ ยู อาโออิ
กำกับภาพ: เรียว โอสึกะ
ตัดต่อ: รีวจิ มิยาจิมะ
ผู้จัดจำหน่าย: คาโดกาวะพิกเจอร์ส
วันฉาย:   24 มกราคม ค.ศ. 2020 (2020-01-24) (ญี่ปุ่น) 
ความยาว: 123 นาที
ประเทศ:  ญี่ปุ่น
ภาษา: ภาษาญี่ปุ่น
ทำเงิน: 110 ล้านเยน
ตุ๊กตารัก (ญี่ปุ่น: ロマンスドール; โรมาจิ: Romansu Dōru) เป็นภาพยนตร์ญี่ปุ่นในปี 2020 ที่สร้างมาจากนวนิยายของยูกิ ทานาดะ โดยเธอก็ได้เป็นผู้กำกับภาพยนตร์เรื่องนี้เช่นกัน ภาพยนตร์เรื่องนี้เล่าเรื่องของนักปั้นตุ๊กตายาง เท็ตสึโอะ แสดงโดย อิซเซ ทากาฮาชิ ที่ต้องการสร้างหุ่นจำลองให้สมจริงที่สุด จึงเชิญนางแบบ โซโนโกะ แสดงโดย ยู อาโออิ มาเป็นแบบพิมพ์หน้าอกให้ และพวกเขาทั้งสองก็ตัดสินใจคบหาดูใจกัน แต่เท็ตสึโอะมีเรื่องที่บอกไม่ได้กับโซโนโกะ ตุ๊กตารัก ใช้ฟิล์ม 16 มิลลิเมตรถ่ายทำตลอดทั้งเรื่อง ตามระบบจำแนกประเภทภาพยนตร์ ภาพยนตร์เรื่องนี้ถูกจัดอยู่ในระดับ พีจี-12
ในการคัดเลือกนักแสดง ทานาดะเองแอบหวังว่าจะได้ อิซเซ ทากาฮาชิ มาแสดงเป็นเท็ตสึโอะ เมื่อครั้งเธอเคยร่วมงานกับทากาฮาชิ เธอกล่าวว่ามีเพียงแค่ทากาฮาชิเท่านั้นที่สามารถเต็มเติมบทนี้ได้" นอกจากนี้ ยูมะ อาเบะ หนึ่งในสมาชิกของวงเนเวอร์ยองบีช (Never Young Beach) ที่รับผิดชอบเพลงประกอบไทเทิลวิ่งตอนจบ (End credit) เป็นน้องชายของอิซเซ
ตัวละคร

เท็ตสึโอะ คิตามูระ แสดงโดย อิซเซ ทากาฮาชิ
โซโนโกะ คิตามูระ แสดงโดย ยู อาโออิ
คินจิ ไอกาวะ แสดงโดย คิตาโระ
มาเรีย ทาชิโระ แสดงโดย เอริ วาตานาเบะ
คาโอรุ คูโบตะ แสดงโดย ทากิ ปิแอร์
โมโรโซมิ แสดงโดย เค็นตะ ฮามาโนะ
ชนากานต์ ยืนยง

| ชนากานต์ ยืนยง |
| --- | --- |

อธิการบดีมหาวิทยาลัยปทุมธานี
อยู่ในวาระ
เริ่มดำรงตำแหน่ง  27 ธันวาคม พ.ศ. 2542
 
ข้อมูลส่วนบุคคล
เกิด: 15 ตุลาคม พ.ศ. 2491 (75 ปี) อำเภอเมืองปทุมธานี จังหวัดปทุมธานี
พรรคการเมือง: ประชาธิปัตย์ (2544–2550) ประชาราช (2550–2554) ภูมิใจไทย (2554–ปัจจุบัน)

ชนากานต์ ยืนยง (เกิด
15 ตุลาคม พ.ศ. 2491) เป็นอดีตสมาชิกสภาผู้แทนราษฎรจังหวัดปทุมธานี 1 สมัย อดีตสมาชิกวุฒิสภาจังหวัดปทุมธานี และอธิการบดีมหาวิทยาลัยปทุมธานี
ประวัติ

ดร.ชนากานต์ ยืนยง เกิดเมื่อวันที่ 15 ตุลาคม พ.ศ. 2491 สำเร็จการศึกษาประกาศนียบัตรวิชาการศึกษา จากวิทยาลัยครูพระนครศรีอยุธยา ปริญญาตรี ครุศาสตรบัณฑิต (ค.บ.) จากวิทยาลัยครูเพชรบุรีวิทยาลงกรณ์ ในพระบรมราชูปถัมภ์ ปริญญาโท ครุศาสตรอุตสาหกรรมมหาบัณฑิต จากสถาบันเทคโนโลยีพระจอมเกล้าเจ้าคุณทหารลาดกระบัง และ doctor of management science สาขาการจัดการ , TECHNOLOGICAL UNIVERSITY OF THE PHILIPPINES ประเทศฟิลิปปินส์
การทำงาน

ดร.ชนากานต์ ยืนยง เป็นผู้รับใบอนุญาตจัดตั้งสถาบันอุดมศึกษาเอกชน โดยได้รับอนุญาตให้จัดตั้งตามพระราชบัญญัติสถาบันอุดมศึกษาเอกชนในนาม “วิทยาลัยปทุมธานี” เมื่อวันที่ 27 ธันวาคม พ.ศ. 2542 (ปัจจุบันคือ มหาวิทยาลัยปทุมธานี) และดำรงตำแหน่งอธิการบดีจนถึงปัจจุบัน และเป็นผู้รับใบอนุญาต วิทยาลัยนครราชสีมา วิทยาลัยนอร์ทเทิร์น (เดิมคือ วิทยาลัยลุ่มน้ำปิง) และสถาบันอุดมศึกษาอีกหลายแห่ง
ดร.ชนากานต์ ยืนยง เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดปทุมธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ แต่ไม่ได้รับเลือกตั้ง แต่มาลงสมัครในการเลือกตั้งสมาชิกวุฒิสภาไทยเป็นการทั่วไป พ.ศ. 2549 ได้รับเลือกตั้งเป็นสมาชิกวุฒิสภาจังหวัดปทุมธานี หลังจากนั้นมาลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาราช แต่ไม่ได้รับเลือกตั้ง จนกระทั่งในการเลือกตั้งซ่อมแทน เอกพจน์ ปานแย้ม ส.ส.ปทุมธานี ซึ่งถูกตัดสิทธิ์ทางการเมือง 5 ปี ในคดียุบพรรคการเมือง พ.ศ. 2551 เธอได้รับเลือกตั้งในนามพรรคประชาราช เป็น ส.ส.สมัยแรก
ต่อมาปี 2554 เธอลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 18 พรรคภูมิใจไทย แต่ไม่ได้รับเลือกตั้ง เนื่องจากพรรคภูมิใจไทยได้เพียง 5 ที่นั่ง
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 2 ทุติยดิเรกคุณาภรณ์ (ท.ภ.)
ชาญ บัวบังศร

| ชาญ บัวบังศรจ> ภ. |
| --- | --- |

สารนิเทศภูมิหลัง
เกิด: 7 กุมภาพันธ์ พ.ศ. 2477 ชาญ บัวบังศร จังหวัดพระนคร ประเทศสยาม
เสียชีวิต: 31 มีนาคม พ.ศ. 2555 (78 ปี) จังหวัดฉะเชิงเทรา ประเทศไทย
คู่สมรส: เอมอร บัวบังศร ประทุม บัวบังศร
อาชีพ: นักดนตรี นักแต่งเพลง นักเรียบเรียงเสียงประสาน
ผลงานเด่น: กระท่อมไพรวัลย์, เชพบ๊ะ (ประพันธ์เพลง) โปรดเถิดดวงใจ, ฝนเดือนหก (เรียบเรียงเสียงประสาน)
ศิลปินแห่งชาติ: พ.ศ. 2550 - สาขาศิลปะการแสดง (ดนตรีสากล นักดนตรี-นักประพันธ์เพลง)
ร้อยโท ชาญ บัวบังศร หรือ ชาญชัย บัวบังศร (7 กุมภาพันธ์ พ.ศ. 2477 – 31 มีนาคม พ.ศ. 2555) ศิลปินแห่งชาติ สาขาศิลปะการแสดง
ประวัติ

ชาญชัย บัวบังศร เกิดเมื่อวันที่ 7 กุมภาพันธ์ พ.ศ. 2477 ที่จังหวัดพระนคร จบการศึกษาระดับมัธยมศึกษาปีที่ 6 จากโรงเรียนศรีบุณยานนท์ จังหวัดนนทบุรี
เริ่มรับราชการเป็นทหารม้าอยู่ที่จังหวัดสระบุรี ต่อมาได้ลาออกจากราชการมาทำงานอยู่ในคณะละครเร่  ได้ศึกษาหาความรู้ทางด้านดนตรีจนสามารถเล่นเครื่องดนตรีได้หลายชนิด ได้แก่ แอคคอร์เดียน, เปียโน, กีตาร์, กีตาร์ฮาวาย และมีความสามารถทางด้านการประพันธ์และเรียบเรียงเพลง เป็นผู้สร้างประวัติศาสตร์ให้กับวงการเพลงลูกทุ่งและเพลงลูกกรุง โดยการนำแอคคอร์เดียนเข้ามาใช้ในเพลงลูกทุ่งเป็นคนแรกจนเป็นเอกลักษณ์ของเพลงลูกทุ่งที่ขาดไม่ได้ตราบจนปัจจุบัน อีกทั้งยังเป็นผู้นำสุดยอดนักร้องในแนวลูกกรุงและลูกทุ่งมาร้องคู่กัน เช่น สุเทพ วงศ์กำแหง และ ผ่องศรี วรนุช โดยมีเพลงที่ได้รับความนิยมและรู้จักเป็นอย่างดี คือ กระท่อมไพรวัลย์, โปรดเถิดดวงใจ, ฝนเดือนหก เป็นต้น  จนได้ชื่อว่าเป็นผู้ประพันธ์เพลงร้องคู่และเพลงร้องแก้ที่มากที่สุด ด้านชีวิตครอบครัว สมรสกับนางเอมอร บัวบังศร
ในปี พ.ศ. 2550 ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง เพลงลูกกรุง
ถึงแก่อนิจกรรม

ต่อมา ร.ท.ชาญ บัวบังศร เข้ารับการรักษาตัวที่โรงพยาบาลพระนั่งเกล้า จังหวัดนนทบุรี ด้วยอาการเส้นเลือดในสมองตีบ และถึงแก่กรรมด้วยวัย 78 ปี ที่โรงพยาบาลฉะเชิงเทรา หลังจากการเข้ารับรักษาอาการเจ็บป่วยได้ 2 ปี ในวันที่ 31 มีนาคม พ.ศ. 2555
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)